Idris Elba

Idris Elba, celým menom Idrissa Akuna Elba (* 6. september 1972, Londýn, Spojené kráľovstvo) je britský herec, hudobník a DJ.

Životopis 
V televízii sa prvýkrát objavil v roku 1994, v roku 1999 hral v seriáli Dangerfield. Toho istého roku debutoval vo filme - predstavil sa vo francúzskom filme Svokra. V rokoch 2002 až 2004 pôsobil v seriáli The Wire - Špina Baltimoru. 

Neskôr hral napríklad vo filmoch 28 týždňov (2007), Americký gangster (2007), Maturitný ples (2008), Parchanti (2010), Ghost Rider 2 (2012), Prometheus (2012), Mandela: Dlhá cesta k slobode (2013) či Star Trek: Do neznáma (2016). Roku 2016 tiež prepožičal svoj hlas postave náčelníka Boga vo filme Zootropolis: Mesto zvierat. V rokoch 2010 - 2015 stvárnil titulnú postavu v seriáli Luther (v roku 2011 získal Zlatý glóbus pre najlepšieho herca v miniseriáli alebo v televíznom filme). Od roku 2011 hrá vo filmovej sérii Marvel Cinematic Universe postavu Heimdall (filmy Thor (2011), Thor: Temný svet (2013), Avengers 2: Vek Ultrona (2015) a Thor: Ragnarok (2017)).

Pod umeleckým menom DJ Big Driis pôsobí tiež ako diskdžokej. Ako hudobník sa podieľal na skladbách viacerých hip hopových interpretov (napr. Jay-Z alebo Pharoahe Monch), sám vydal niekoľko vlastných hip hopových EP.

Referencie

Iné projekty

Externé odkazy

Zdroj 

Anglickí filmoví herci
Anglickí televízni herci
Anglickí hudobníci
Anglickí dídžeji
Držitelia ceny Independent Spirit Award
Osobnosti z Londýna
Držitelia Screen Actors Guild Award